মহাসড়কে চলাচলকারী যাত্রী ও জনসাধারণ বিভিন্ন সময়ে অসাবধানতাবশত বিভিন্ন ধরনের অনাকাঙ্খিত পরিস্থিতির সম্মুখীন হয়। বিশেষ করে অজ্ঞান পার্টি, মলম পার্টির কবলে পড়ে সর্বস্ব হারানোসহ ব্যক্তি জীবন নিয়ে বিপদে পড়ছে। অনেক সময় হকার, ভ্রাম্যমাণ ফেরিওয়ালা ও মৌসুমী ফল বিক্রেতা সেজে বাসস্ট্যান্ড ও স্টপেজ এবং জনসমাগমস্থলে ছদ্মবেশে যাত্রী ও জনসাধারণকে ধোঁকা দেওয়া হয়ে থাকে। যাত্রীদের হয়রানি অথবা অজ্ঞান করে নগদ অর্থসহ বিভিন্ন মূল্যবান জিনিসপত্রও নিয়ে যাচ্ছে এই চক্রের সদস্যরা।